
EUROPOS PARLAMENTO TEISĖKŪROS REZOLIUCIJOS PROJEKTAS
dėl Tarybos sprendimo dėl Europos bendrijos ir Islandijos bei Norvegijos Karalystės susitarimo dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų Europos Sąjungos, Islandijos Respublikos ir Norvegijos Karalystės protokolo dėl prieigos prie EURODAC teisėsaugos tikslais sudarymo projekto
(15791/2018 – C9-0155/2019 – 2018/0419(NLE))
(Pritarimo procedūra)
Europos Parlamentas,
–	atsižvelgdamas į Tarybos sprendimo projektą (15791/2018),
–	atsižvelgdamas į Europos bendrijos ir Islandijos bei Norvegijos Karalystės susitarimo dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų Europos Sąjungos, Islandijos Respublikos ir Norvegijos Karalystės protokolo dėl prieigos prie EURODAC teisėsaugos tikslais projektą (15792/2018),
–	atsižvelgdamas į prašymą dėl pritarimo, kurį Taryba pateikė pagal Sutarties dėl Europos Sąjungos veikimo 87 straipsnio 2 dalies a punktą, 88 straipsnio 2 dalies pirmos pastraipos a punktą ir 218 straipsnio 6 dalies antros pastraipos a punktą (C9-0155/2019),
–	atsižvelgdamas į Darbo tvarkos taisyklių 105 straipsnio 1 ir 4 dalis ir į 114 straipsnio 7 dalį,
–	atsižvelgdamas į Piliečių laisvių, teisingumo ir vidaus reikalų komiteto rekomendaciją (A9-0053/2019),
1.	pritaria protokolo sudarymui;
2.	paveda Pirmininkui perduoti Parlamento poziciją Tarybai ir Komisijai bei valstybių narių, Islandijos ir Norvegijos Karalystės parlamentams ir vyriausybėms.
[bookmark: _Toc27060586][bookmark: _Toc27592326]
AIŠKINAMOJI DALIS
Pagal reglamento (ES) Nr. 603/2013 naują redakciją, be kita ko, sudaromos sąlygos teisėsaugos institucijoms susipažinti su EURODAC duomenimis teroristinių ir kitų sunkių nusikaltimų prevencijos, atskleidimo ir tyrimo tikslais. Tikslas – teisėsaugos institucijoms suteikti galimybę teikti prašymą palyginti pirštų atspaudų duomenis su EURODAC centrinėje duomenų bazėje saugomais duomenimis, kai jos siekia tiksliai nustatyti asmens, įtariamo padarius teroristinį ar sunkų nusikaltimą, tapatybę arba gauti išsamesnės informacijos prevencijos, nustatymo arba tyrimo tikslais. 

Nuo 2001 m. Europos bendrijos ir Islandijos Respublikos bei Norvegijos Karalystės dėl valstybės, atsakingos už prieglobsčio prašymo, pateikto valstybėje narėje arba Islandijoje ar Norvegijoje, nagrinėjimą, nustatymo kriterijų ir mechanizmų susitarimas apima ir su Dublino reglamentu susijusių EURODAC dalių taikymą. Tačiau teisėsaugos institucijų prieiga, kuri buvo EURODAC reglamento naujos redakcijos naujas aspektas, palyginti su pirmine „Eurodac“ sistema (Tarybos reglamentas (EB) Nr. 2725/2000), iki šiol pagal minėtąjį susitarimą nebuvo reglamentuojama.

Derybos dėl Europos Sąjungos ir Islandijos bei Norvegijos susitarimo dėl Islandijos ir Norvegijos dalyvavimo taikant naujos redakcijos EURODAC reglamento VI skyriuje numatytą palyginimo ir duomenų perdavimo procedūrą teisėsaugos tikslais tvarkos buvo užbaigtos ir parafuotas susitarimas, sudarytas 2001 m. sausio 19 d. susitarimo protokolo, kuriuo pratęsiamas 2001 m. sausio 19 d. susitarimo taikymas teisėsaugos institucijoms, forma.

Pradėjus taikyti su teisėsauga susijusias Reglamento (ES) Nr. 603/2013 nuostatas Islandijai ir Norvegijai, jų teisėsaugos institucijoms būtų sudarytos sąlygos teikti prašymą palyginti pirštų atspaudų duomenis su kitų dalyvaujančių valstybių įvestais, EURODAC duomenų bazėje saugomais duomenimis, kai jos siekia nustatyti asmens, įtariamo padarius teroristinį ar sunkų nusikaltimą, arba aukos tapatybę arba gauti apie juos išsamesnės informacijos. Be to, juo būtų sudarytos sąlygos visų kitų dalyvaujančių valstybių (valstybių narių ar asocijuotųjų šalių) teisėsaugos institucijoms tais pačiais tikslais teikti prašymą palyginti pirštų atspaudų duomenis su Islandijos ir Norvegijos įvestais, EURODAC duomenų bazėje saugomais duomenimis.

Taryba sprendimą priims kvalifikuota balsų dauguma po to, kai pasirašys susitarimą Sąjungos vardu ir tik gavusi Europos Parlamento pritarimą pagal SESV 218 straipsnio 6 dalies antros pastraipos a punkto v papunktį ir 218 straipsnio 8 dalį.

Atsižvelgdamas į pirmiau nurodytas aplinkybes, pranešėjas rekomenduoja, kad Parlamento Piliečių laisvių, teisingumo ir vidaus reikalų komiteto nariai paremtų šį pranešimą, o Europos Parlamentas pritartų jam.

